3349 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΚΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Αστικού Οικοδο¬ 
μικού Συνεταιρισμού Ο.Σ.Σ.Α.Υ.Κ. - Σ.Π.Ε., στη θέση “Κάλα¬ 


θός Γ”, της Κοινότητας Κουνουπιδιανών (Ν. Χανιών) . 1 

ΑΠΟΦΑΣΕΙΣ 

Τροποποίηση ρυμοτομικού σχεδίου για το χαρακτηρισμό χώρων 
Δημοτικών Αγορών στα οικοδομικά τετράγωνα 59 και 61 της 

περιοχής “Αγορά Βλάλη” του Δήμου Θεσσαλονίκης. 2 

Χαρακτηρισμός ως διατηρητέου οικιστικού συνόλου στο Σουφλί 
Έβρου (Ελ. Βενιζέλου 73) φερομένου ως ιδιοκτησίας Πολιτιστι¬ 
κού Τεχν. Ιδρύματος ΕΤΒΑ και καθορισμός ειδικών όρων και 

περιορισμών δόμησης. 3 

Τροποποίηση ρυμοτομικού σχεδίου Δ. Πάτρας. 4 


ΠΟΛΕΟΔΟΜΙΚΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης της έκτασης του Αστικού Οικοδομικού 

Συνεταιρισμού Ο.Σ.Σ.Α.Τ.Κ. - Σ.Π.Ε., στη θέση “Καλαθάς Γ”, της 

Κοινότητας Κουνουπιδιανών (Ν. Χανιών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α’ 33), όπως το άρθρο 7 συμπληρώθηκε με την παρ. 1 
του άρθρου 12 του ν. 1647/1986 «Οργανισμός Κτηματολογίου και 
Χαρτογραφήσεων Ελλάδος (ΟΚΧΕ) και άλλες σχετικές διατάξεις» (Α’ 
141) και η παρ. 1 του άρθρου 42 τροποποιήθηκε με την παρ. 11 του 
άρθρου 98 του ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (Α’ 101). 

2. Τις διατάξεις των άρθρων 17 (παρ. 2), 18 και 19 (παρ. 1) του π. 
δ/τος 93/1987 «Αναμόρφρωση και ενοποίηση της νομοθεσίας για τους 
οικοδομικούς συνεταιρισμούς, τρόπος οργάνωσης διοίκησης και λει¬ 
τουργίας αυτών και πολεοδόμηση εκτάσεων οικοδομικών συνεταιρι¬ 
σμών και οικοδομικών οργανισμών» (Α' 52), όπως το άρθρο 18 τροπο¬ 
ποιήθηκε με την παρ. 3 του άρθρου 1 του π. δ/τος 448/91 (Α’ 165). 

3. Τις διατάξεις του άρθρου 3 τουν. δ/τος της 17.7.1923 «περί σχε¬ 
δίων πόλεων» (Α’ 228), όπως μεταγενέστερα τροποποιήθηκαν και συ¬ 
μπληρώθηκαν. 

4. Τις διατάξεις των άρθρων 3, 6 (παρ. 1), 7, 8, 9, 12 (παρ. 5) και 
16 του ν. 1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 13 (παρ. 1, 2 και 3) του ν. 1647/ 


1986 «Οργανισμός Κτηματολογίου και Χαρτογραφήσεων Ελλάδας 
(ΟΚΧΕ) και άλλες σχετικές διατάξεις» (Α’ 141) και το άρθρο 1 (παρ. 
3,4) του ν. 1772/1988 «Τροποποίηση διατάξεων του ν. 1577/1985 
«ΓΟΚ» και άλλες σχετικές διατάξεις» (Α’ 91). 

5. Τις διατάξεις της παρ. 1 (περ. ιδ’) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την 35605/1620/18.4.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χωροθέτηση και Οικι¬ 
στική καταλληλότητα της έκτασης του Αστικού Παραθεριστικού Οικο¬ 
δομικού Συνεταιρισμού «Στεγαστικής Αποκατάστασης Υπαλλήλων 
Κρήτης» στην περιοχή «Καλαθάς Γ»της Κοινότητας Κουνουπιδιανών 
(Ν. Χανιών)», όπως τροποποιήθηκε με την 34835/1696/30.3.1990 
απόφαση του Υπουργού Περιβάλλοντος, Χωροταξίας και Δημοσίων 
Έργων. 

7. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που οινήκουν σε οι¬ 
κοδομικούς οργανισμούς» (Β 534). 

8. Την 29656/30.10.1991 συμβολαιογραφική πράξη ενώπιον της 
Συμβολαιογράφου Αλίκης Μιχαήλ Κοκολινάκη για παραχώρηση και 
μεταβίβαση των κοινοχρήστων - κοινωφελών χώρων. 

9. Την 35/1991 γνωμοδότηση του Κοινοτικού Συμβουλίου Κοινό- 
τητος Κουνουπιδιανών. 

10. Την 1/πρ. 13/27.6.1991 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Χανιών. 

11. Την 724/1991 γνωμοδότηση του Συμβουλείου Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης ιδιοκτησίας του Αστι¬ 
κού Οικοδομικού Συνεταιρισμού «Ο.Σ.Σ.Α.Υ.Κ. - Σ.Π.Ε.» στη θέση 
“Καλαθάς Γ”, της Κοινότητας Κουνουπιδιανών (Ν. Χανιών) με τον κα¬ 
θορισμό οικοδομήσιμων χώρων, οδών, πεζοδρόμων, χώρων πρασίνου, 
χώρων παιδικής χαράς, στάθμευσης, χώρου δημοτικού - νηπιαγωγείου 
- παιδικού σταθμού, πλατείας, αθλητικών εγκαταστάσεων - εμπορικών 
καταστημάτων - γραφείων, πολιτιστικών εγκαταστάσεων αναψυχής, 
όπως οι ρυθμίσεις αυτές φαίνονται στο σχετικό πρωτότυπο διάγραμμα 
σε κλίμακα 1:1000, που Θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 3495/1992 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής, της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3 

1. Στους οικοδομήσιμους χώρους της παραπάνω περιοχής που χα¬ 
ρακτηρίζονται στο σχετικό διάγραμμα με το στοιχείο Ο.Τ.,·επιτρέπεται 
η χρήση μόνο κατοικίας. 

2. Στους οικοδομήσιμους χώρους με στοιχεία α, β, γ, δ, ε, ζ, ή, θ, ι, α 
και κ, λ, μ, ν, κ (χώροι που παραχωροϋνται στον Ο.Τ.Α.), επιτρέπονται 
οι χρήσεις δημοτικού σχολείου - νηπιαγωγείου - παιδικού σταθμού και 
πολιτιστικών εγκαταστάσεων και αναψυχής αντίστοιχα. 

Άρθρο 4 

Στο πρόσωπο των οικοπέδων οικοδομημένων ή μη, που βρίσκονται 
στην περιοχή της οποίας το πολεοδομικό σχέδιο, εγκρίνεται με το άρθρο 
1 του παρόντος, επιβάλλεται προκήπιο πλάτους τριών (3), τεσσάρων 
(4), πέντε (5) και έξι (6) μέτρων, όπως φαίνεται στο σχετικό διά- 
γραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ. μέτρα. 

2. Μέγιστο ποσοστό κάλυψης των οικοπέδων: πενήντα τοις εκατό 
(50%)της επιφάνειας τους. 

3. Συντελεστής δόμησης: έξι δέκατα (0,6) με μέγιστη επιτρεπόμενη 
επιφάνεια ορόφων για χρήση κατοικίας 240 τ. μέτρα. 

4. Μέγιστο επιτρεπόμενο ύψος των ανεγερθησομένων κτιρίων: οκτώ 


(β,ΟΟ)μέτρα, το οποίο προσαυξάνεται κατά ένα και μισό (1,50) μέτρο σε 
περίπτωση κεκλιμμένης στέγης. 

5. Καθορίζεται υποχρεωτικός ακάλυπτος χώρος, όπως φαίνεται με 
μπλέ γραμμή στο ίδιο ως άνω διάγραμμα. 

6. Για την έκδοση οικοδομικής άδειας απαιτείται έγκριση της τεχνι¬ 
κής μελέτης από την αρμόδια Ε.Π.Α.Ε.. 

7. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στη Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 1558 (2) 

Τροποποίηση ρυμοτομικού σχεδίου για το χαρακτηρισμό χώρων Δημο¬ 
τικών Αγορών στα οικοδομικά τετράγωνα 59 και 61 της περιοχής 

“Αγορά Βλάλη” του Δήμου Θεσσαλονίκης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1577/1985 (ΦΕΚ 210 Α’) “Γενικός Οικοδομικός Κανο¬ 
νισμός” και ειδικότερα το άρθρο 4 (παρ. 1) αυτού. 

β. Των Π.Δ/των 358/1986 (ΦΕΚ 158 Α’), 92/1987 (ΦΕΚ 
51Α’) και 492/1988 (ΦΕΚ 224 Α’), για τις αρμοδιότητες και τον ορ¬ 
γανισμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α. Υ. 704/19.8.1988 (ΦΕΚ 575/Β’) του Πρωθυπουργού, για τη 
μετονομασία του Υπουργείου Βόρειας Ελλάδας σε Υπουργείο Μακεδο¬ 
νίας - Θράκης. 

β. ΔΙΛΑΠ/Γ/3200/51805/23.2.1987 (ΦΕΚ 154 Δ’) του 
Υπουργείου Πολιτισμού, για το χαρακτηρισμό ως ιστορικού τόπου, με¬ 
ταξύ άλλων και της Αγοράς “Βλάλη”. 

3. Τις γνωμοδοτήσεις: 

α. 1331/4.10.1990 του Δημοτικού Συμβουλίου Θεσσαλονίκης και 

β. 6/23.1.1992 του Συμβουλίου Χωροταξίας, Οικισμού και Περι¬ 
βάλλοντος του Υπουργείου Μακεδονίας - Θράκης, για την τροποποίηση 
του ρυμοτομικού σχεδίου και το χαρακτηρισμό Χώρων Δημοτικών 
Αγορών στα οικοδομικά τετράγωνα 59 και 61 της περιοχής “Αγορά 
Βλάλη” του Δήμου Θεσσαλονίκης. 


4. Τη σχετική πρόσκληση του Δήμου Θεσσαλονίκης (αριθ. Πρωτ. αυ¬ 
τού 55585/4751/23.10.1990), που δημοσιεύθηκε στις εφημερίδες 
“ΜΑΚΕΔΟΝΙΑ” και “ΘΕΣΣΑΛΟΝΙΚΗ” την 31η Οκτωβρίου και την 
1η Νοεμβρίου 1990, αντίστοιχα. 

5. Την από 27.11.1990 βεβαίωση του Δήμου Θεσσαλονίκης ότι κα¬ 
μιά ένσταση δεν υποβλήθηκε μέχρι τη λήξη της ορισθείσης προθεσμίας 
και ότι καμιά ιδιοκτησία δεν ρυμοτομείται ώστε να γίνεται από άρτια, 
όχι άρτια. 

6. Το γεγονός ότι, τα καταστήματα στα Ο.Τ. 59 και 61 της περιοχής 
“Αγορά Βλάλη” του Δήμου Θεσσαλονίκης λειτουργούν σήμερα χωρίς 
τις απαραίτητες άδειες των αρμοδίων, κατά περίπτωση, υπηρεσιών, για 
το λόγο ότι η επιφάνειά τους είναι πολύ μικρή (6 τ.μ. έως 9,50 τ.μ., δη¬ 
λαδή μικρότερη του ελάχιστου εμβαδού των 15 τ.μ.), αποφασί¬ 
ζουμε: 

Τροποποιούμε το ρυμοτομικό σχέδιο στα οικοδομικά τετράγωνα 59 
και 61 της περιοχής “Αγορά Βλάλη” του Δήμου Θεσσαλονίκης και χα¬ 
ρακτηρίζουμε τους χώρους των οικοδομικών τετραγώνων ως Δημοτι¬ 
κές Αγορές, όπως φαίνεται στο τοπογραφικό διάγραμμα σε κλίμακα 
1:500, που θεωρήθηκε από τη Δ/νση Πολιτισμού του ΥΜΑΘ και που 
δημοσιεύεται με την απόφαση αυτή. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 20 Μαρτίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 



ΠΙΝΑΚΑΣ ΙΔΙΟΚΤΗΤΩΝ 

Αριθ. 1350 (3) 

Χαρακτηρισμός ως διατηρητέου οικιστικού συνόλου στο Σουφλί Έβρου 

(Ελ. Βενιζέλου 73) φερομένου ως ιδιοκτησίας Πολιτιστικού Τεχν. 

Ιδρύματος ΕΤΒΑ και καθορισμός ειδικών όρων και περιορισμών δό¬ 
μησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1577/1985 (ΦΕΚ 210 Α’) “Γενικός Οικοδομικός Κανο¬ 
νισμός” και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 ΦΕΚ 91Α’). 

β. Των Π.Δ/των 358/1986 (ΦΕΚ 158 Α’), 92/1987 (ΦΕΚ 
51Α’) και 492/1988 (ΦΕΚ 224 Α’), για τις αρμοδιότητες και τον ορ¬ 
γανισμό του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575Β’), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 4.2.92 (αριθ. πρωτ. 4690/91/6.2.92) αιτιολογική έκ¬ 
θεση της Διεύθυνσης Πολιτισμού του Υπουργείου Μακεδονίας - Θρά¬ 
κης· 

4. Την από 18.2.92 (αριθ. πρωτ. 47/5.21/2.12 2) απάντηση του 
Πολιτιστικού Τεχνολογικού Ιδρύματος ΕΤΒΑ, σε σχέση με την παρα¬ 
πάνω αιτιολογική έκθεση, αποφασίζουμε: 

1. Χαρακτηρίζουμε ως διατηρητέο το οικιστικό σύνολο με τον περι¬ 
βάλλοντα χώρο του στο Σουφλί Έβρου και επί της οδού Ελ. Βενιζέλου 
αριθμ. 73, όπως φαίνεται στο τοπογραφικό διάγραμμα με κλίμακα 


1:500, που συνοδεύει την απόφαση αυτή, φερομένου ως ιδιοκτησίας 
Πολιτιστικού Τεχνολογικού Ιδρύματος ΕΤΒΑ, επειδή έχει αξιόλογα αρ¬ 
χιτεκτονικά στοιχεία, τόσο το κεντρικό κτίριο όσο και τα βοηθητικά κτί¬ 
ρια και ο περιβάλλων χώρος αυτών. 

2. Στο χαρακτηριζόμενο ως διατηρητέο οικιστικό σύνολο απαγορεύε¬ 
ται κάθε αφαίρεση, αλλοίωση ή καταστροφή των επί μέρους αρχιτεκτο¬ 
νικών και διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση των κτιρίων, εφ’ όσον 
δεν αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση των κτιρίων. Επιτρέπεται μόνο η τοποθέ¬ 
τηση επιγραφών μικρών διαστάσεων στην Ελληνική γλώσσα που να 
πληροφορούν για τη χρήση των χώρων του κτιρίων. 

5. Για οποιαδήποτε παρέμβαση στο εσωτερικό και εξωτερικό των 
διατηρητέων κτιρίων, όπως και για την τοποθέτηση επιγραφών απαι¬ 
τείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 20 Μαρτίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

Αριθ. X 1263 (4) 

Τροποποίηση ρυμοτομικού σχεδίου Δ. Πάτρας. 

Ο ΝΟΜΑΡΧΗΣ ΑΧΑΪΑΣ ■ 

Έχοντας υπόψη: 

1. Το Ν.Δ. της 17.7.1923 “περί σχεδίων πόλεων και Κωμών του 
Κράτους” (ΦΕΚ 228Α/1923) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2. Τον Α.Ν. 314/1968 (ΦΕΚ 47/Α) όπως τροποποιήθηκαν και συ¬ 
μπληρώθηκαν με τα υπ’ αριθ. 1018/71 Ν.Δ/γμα (ΦΕΚ 220/Α) και 
με την παρ. 3 του άρθρου 34 του Ν 1577/85 (ΦΕΚ 219/Α). 

3. Τις διατάξεις του με αριθ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 παρ 1. 

4. Την με αριθ. 355/3.6.1991 γνωμοδότηση του Δημοτικού Συμ¬ 
βουλίου Δ. Πάτρας. 

5. Το με αριθ. 2/1992 πρακτικό θέμα 3ον όπου η γνωμοδότηση του 
ΣΧΟΠ Νομ. Αχαΐας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Δ. Πάτρας και 


τροποποιούμε το Ο.Τ. 1437 και αναγνωρίζουμε την οδό Πολυνίκους 
που διέρχεται μέσα από το οικοδομικό τετράγωνο σαν εγκεκριμένη οδό 
πλάτους 14,00 μέτρων και όπως αναλυτικά φαίνεται στο συνημμένο 
τοπογραφικό διάγραμμα κλίμακος 1:500. 

Άρθρο 2 

Η παρούσα απόφαση μαζί με το τοπογραφικό διάγραμμα σε κλίμακα 
1:500 να αναρτηθεί στον πίνακα των ανακοινώσεων του τμήματος Πο¬ 
λεοδομίας από την ημέρα υπογραφής της και για 15 ημέρες. 

Άρθρο 3 

Η ισχύς της παρούσης απόφασης αρχίζει από την ημέρα που θα δη- 
μοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 24 Φεβρουάριου 1992 

Ο Νομάρχης 
ΝΙΚ. ΤΑΓΑΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


